భాషా శాస్త్రవేత్త పాల్ సిడ్వెలు అభిప్రాయం ఆధారంగా ముండా భాషలు 4000-3500 సంవత్సరాల క్రితం ఆగ్నేయాసియా నుండి ఒరిస్సా తీరంలో ప్రవేశించాయి. ఒరిస్సాలోని ఇండో-ఆర్యన్ల రాక తరువాత అవి అధికంగా వ్యాపించాయి. ముండా ప్రజలు ముందుగా ఆగ్నేయాసియా నుండి వ్యాపించారు. కాని స్థానిక భారతీయ జనాభాతో విస్తృతంగా కలిపోయారు.

పురాతన, ప్రారంభ మధ్యయుగ భారత చరిత్రకారుడు ఆర్. ఎస్. శర్మ అభిప్రాయం ఆధారంగా ముండా భాష మాట్లాడే ఆర్య పూర్వ గిరిజనులు ప్రాచీన భారతదేశం తూర్పు ప్రాంతాలను ఆక్రమించారు. క్రీస్తుపూర్వం 1500 - 500 మధ్య వ్రాయబడిందని విశ్వసించబడుతున్న వేద గ్రంధాలలో చాలా ముండా పదాలు ఉన్నాయి. ఆ కాలం చివరలో ఎగువ గంగా ముఖద్వారంలో సంకలనం చేయబడిన గ్రంథాలలో వారి ఉనికి ముండా మాట్లాడేవారు ఆ సమయంలో ఉన్నారని సూచిస్తుంది. బార్బరా ఎ. వెస్టు అభిప్రాయం ఆధారంగా ముండాలు ఉత్తరప్రదేశులో ఉద్భవించారని ఇతర సమూహాలు తమ అసలు మాతృభూమిలోకి ప్రవేశించినప్పుడు తూర్పు వైపుగా స్థిరమైన జనప్రవాహం కదిలిందని పేర్కొంది. వారు పురాతన భారతదేశంలో చాలా పెద్ద భూభాగంలో నివసించారు. 
1800 ల చివరలో బ్రిటీషు రాజుల కాలంలో ముండాలు అద్దెలు చెల్లించవలసి వచ్చింది. ఒప్పంద కార్మికులుగా పనిచేశారు. ముండా స్వాతంత్ర్య సమరయోధుడు బిర్సా ముండా అద్దెలు చెల్లించవద్దని, అటవీ బకాయిలను తగ్గించాలని పిలుపునిస్తూ మొదటి నిరసన ప్రదర్శనలను ప్రారంభించారు. బ్రిటిషు రాజును నిర్మూలించడానికి, ముండా రాజును స్థాపించడానికి ఆయన గెరిల్లా యుద్ధానికి నాయకత్వం వహించాడు. గిరిజన బెల్టులోని మిలీనియారిజం అతనితో ప్రారంభమైంది. ఆయన ఇప్పటికీ జార్ఖండులో గౌరవించబడ్డాడు. ఆయన స్వంత గ్రామంలోని గ్రామస్తులు అతన్ని బిర్సా భగవాను అని ఆరాధించారు. 

చరిత్ర
సంస్కృతి, సంప్రదాయాలు
సాహిత్యం, అధ్యయనాలు
పేరు వెనుక చరిత్ర